Diari Oficial de la Generalitat Valenciana


Sumari del DOGV 3887, del 28-11-2000 (2000/9488)

ORDRE de 21 de novembre de 2000, de la Conselleria d'Economia, Hisenda i Ocupació, per la qual es desplega el Decret 164/2000, de 31 d'octubre, del Govern Valencià, pel qual s'estableixen ajudes per a pal·liar els danys produïts per les pluges torrencials de finals d'octubre en la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3887

Data del DOGV
:   28-11-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/9488


Data del document
:   21-11-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda pública
    * inundació
    * ajuda als sinistrats
    * desastre natural
    * condicions atmosfèriques

ORDRE de 21 de novembre de 2000, de la Conselleria d'Economia, Hisenda i Ocupació, per la qual es desplega el Decret 164/2000, de 31 d'octubre, del Govern Valencià, pel qual s'estableixen ajudes per a pal·liar els danys produïts per les pluges torrencials de finals d'octubre en la Comunitat Valenciana. [2000/Q9488]
  
Mitjançant el Decret 164/2000, de 31 d'octubre, el Govern Valencià va establir una sèrie d'ajudes destinades a pal·liar els danys produïts per les intenses pluges caigudes en determinades zones de la Comunitat Valenciana a finals d'octubre de 2000.
  
En aquest decret es facultava el conseller d'Economia, Hisenda i Ocupació per a adoptar les mesures necessàries per al desplegament del decret.
  
Per això, i fent ús de la facultat atorgada pel Decret 164/2000, de 31 d'octubre, del Govern Valencià
  
ORDENE
  
Article 1
  
La Conselleria d'Economia, Hisenda i Ocupació, a través de l'Institut Valencià de Finances, concedirà ajudes econòmiques a les persones físiques o jurídiques que hagen patit danys materials, com a conseqüència de les pluges torrencials caigudes a finals d'octubre de 2000 en els municipis de la província de Castelló i en la de València. Aquestes ajudes econòmiques aniran dirigides a:
  
- Les persones físiques o jurídiques afectades per la pèrdua o danys patits en els seus béns mobles i immobles.
  
- Les empreses, i en particular les menudes i mitjanes empreses, comerços i explotacions agrícoles, en la recuperació de la seua normal activitat.
  
Article 2
  
Les ajudes per la pèrdua o danys patits en els béns mobles i immobles i les ajudes a empreses per a la recuperació de la seua normal activitat, consistiran en bestretes d'indemnitzacions i en préstecs bonificats, mitjançant els següents tipus d'operacions i condicions econòmiques:
  
a) Bestreta del pagament d'indemnitzacions que pertocaren per altres entitats públiques o privades, aquestes ajudes s'instrumentaran mitjançant l'obertura d'operacions de préstec amb les entitats financeres que hagen subscrit conveni amb la Generalitat Valenciana. Les condicions d'aquesta operació de préstec seran les següents:
  
Import:
  
Fins al 100% de l'import de la indemnització que s'ha de percebre, que s'acreditarà mitjançant informe pericial del taxador de la companyia asseguradora.
  
Termini:
  
Màxim un any.
  
Tipus d'interés màxim:
  
Euribor més 0,75 punts percentuals.
  
En les operacions de préstec fins a 1.000.000 de pessetes, la Generalitat Valenciana subvencionarà el 6% del principal, pel que excedisca del milió de pessetes i fins a 88.820.540, la Generalitat Valenciana subvencionarà el 3% del principal.
  
El termini de presentació de sol·licituds per a acollir-se a aquestes operacions de préstec acabarà el dia 31 de desembre de 2000.
  
b) Préstecs per a la reposició o reparació dels béns danyats, mitjançant l'obertura d'operació de préstec amb les entitats financeres que han subscrit conveni amb la Generalitat Valenciana. Les condicions d'aquesta operació de préstec seran les següents:
  
Import:
  
Fins al 100% dels danys patits, els quals hauran de ser prèviament justificats documentalment.
  
Termini:
  
Serà determinat de comú acord entre l'entitat financera i el prestatari.
  
Tipus d'interés màxim:
  
Euribor més 1,25 punts percentuals.
  
El principal dels préstecs serà subvencionat per la Generalitat Valenciana en un 3,25% anual, durant els dos primers anys de vigència del préstec.
  
El termini de presentació de sol·licituds per a acollir-se a aquestes operacions de préstec acabarà el dia 31 de desembre de 2000.
  
Article 3
  
Podran ser objecte de les ajudes regulades en la present ordre aquelles situacions que, no estant compreses en els articles precedents, siguen proposades pels delegats del Consell a Castelló i València en l'informe que assenyala l'article 2, paràgraf final del Decret 164/2000, de 31 d'octubre, del Govern Valencià, una vegada aprovades pel conseller d'Economia, Hisenda i Ocupació.
  
Article 4
  
Les sol·licituds d'ajuda es presentaran en les oficines de la Delegació del Consell a València i Castelló, o en qualsevol de les oficines previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en els terminis assenyalats en l'article segon de la present ordre.
  
Article 5
  
Les sol·licituds d'ajuda hauran de dur adjunta la documentació següent:
  
- Fotocòpia compulsada del document nacional d'identitat o número d'identificació fiscal del sol·licitant.
  
- En el supòsit de béns immobles, documentació acreditativa de la titularitat del bé danyat (escriptura de compravenda, rebut de l'IBI, contracte d'arrendament o qualsevol altre document fefaent), juntament amb factura o pressupost de la reparació dels danys.
  
- En el supòsit de béns mobles, declaració jurada dels béns mobles danyats.
  
Article 6
  
Per a la gestió de les ajudes es constitueixen, en cadascuna de les delegacions del Consell de València i Castelló, una comissió que sota la presidència dels respectius delegats del Consell, estarà composta per tècnics dels serveis territorials respectius dels departaments següents:
  
- Economia, Hisenda i Ocupació,
  
- Presidència,
  
- Obres Públiques, Urbanisme i Transports,
  
- Justícia i Administracions Públiques,
  
- Benestar Social,
  
- Agricultura i Pesca, i
  
- Indústria i Comerç.
  
Aquesta comissió, com a òrgan instructor dels expedients d'ajuda, efectuarà les comprovacions necessàries per a assegurar que les sol·licituds complisquen els requisits formals requerits i duguen adjunta la documentació exigida.
  
Acabada la instrucció de l'expedient, el delegat del Consell en cada província, expedirà la corresponent certificació acreditativa de la titularitat de béns afectats i en el qual necessàriament haurà de constar el titular, número d'identificació fiscal o codi d'identificació fiscal, domicili i import dels danys patits.
  
Article 7
  
1. Els beneficiaris de les ajudes sol·licitaran les bestretes o préstecs a les entitats financeres que hagen subscrit conveni amb la Generalitat Valenciana, mitjançant la presentació del certificat expedit per la Delegació del Consell a què fa referència l'article anterior, juntament amb l'informe pericial del taxador de la companyia asseguradora, en el cas de bestretes.
  
2. Els beneficiaris de les ajudes concedides en aplicació de la present ordre estaran obligats a destinar-les exclusivament a la realització de la finalitat per a la qual es van concedir.
  
Article 8
  
El pagament de les ajudes regulades en aquesta ordre s'efectuarà a càrrec dels crèdits corresponent, a aquest efecte consignats en el pressupost de despeses de la Generalitat Valenciana per a l'exercici 2000, a aquest efecte l'Institut Valencià de Finances trametrà a la Conselleria d'Economia, Hisenda i Ocupació, certificació expressiva de les quantitats que hagen de pagar-se a cadascuna de les entitats financeres firmants dels convenis, juntament amb relació individualitzada i quantificada dels beneficiaris de les ajudes.
  
DISPOSICIÓ FINAL
  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.
  
València, 21 de novembre de 2000
  
El conseller d'Economia, Hisenda i Ocupació,